### | | | | --- | --- | | | | | --- | | **Byråd** 23. maj 2017 Sagsnr. 710-2014-42149 Dok.nr. 710-2017-126443 Sagsbehandler DPAMAN | | 68.                 Tilsagn til opførelse af 21 almene familieboliger på [adresse] i Hammel - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Bekendtgørelse om støtte til almene boliger m.v. og Almenboligloven |

###

**SAGENS INDHOLD**

Byrådet skal tage stilling til en ansøgning fra Midtjysk
Boligselskab om opførelse af 21 familieboliger beliggende på [adresse] 4 i
Hammel.

Boligerne skal bygges på en grund, som på nuværende
tidspunkt er i privat eje. Boligforeningen har en købsaftale på grunden som er betinget
af en kommunal godkendelse af grundkøbet og tilsagn til byggeprojektet.

Boligerne opføres som etagebyggeri efter bygningsreglement
2015. Der opføres tre toværelses boliger på 70 m², 15 treværelses boliger på
94,6 m² og tre fireværelses boliger på 114 m² med et samlet areal på 1.971 m².
Der henvises til det vedlagte notat, hvor projektet er mere detaljeret
beskrevet.

**VURDERING**

Midtjysk Boligselskab har fremsendt en skema A ansøgning.
Der er også fremsendt skitser til bebyggelse af arealet. Teknik og Kultur
vurderer, at projektet samlet kan anbefales.

Opførelsen af byggeriet skal efter godkendelse af skema A
foregå i løbende dialog med Teknik og Kultur, således at Favrskov Kommune har
mulighed for sikring af overholdelse af lokalplan og byggelovgivning.

Tilsagnet foreslås betinget af, at den kommende entreprisekontrakt
som minimum tager højde for Favrskov Kommunes politik for anvendelse af sociale
klausuler og arbejdsklausuler.

**ØKONOMI**

Bygherren ansøger om godkendelse af en anskaffelsessum for
boligerne på 38,627 mio. kr.

Anskaffelsessummen fordeler sig således:

|  |  |
| --- | --- |
| Grundudgifter | 7,219 mio. kr. |
| Håndværkerudgifter | 26,253 mio. kr. |
| Omkostninger | 4,596 mio. kr. |
| Gebyrer | 0,559 mio. kr. |
| I alt | **38,627 mio. kr.** |

Økonomien er yderligere specificeret i skema A, som er vedlagt som bilag.

Byggeriet finansieres således:

Realkreditlån (88 %)                                                          33,992
mio. kr.

Kommunalt grundkapitalindskud (10 %)
3,863 mio. kr.

Beboerindskud (2 %)
0,773 mio. kr.

I alt                                                                                  38,628
mio. kr.

Det kommunale grundkapitalindskud på 3,9 mio. kr.
finansieres af det tidligere afsatte rådighedsbeløb på 4,5 mio. kr. til
boligprojektet på [adresse] i Hammel. Rådighedsbeløbet er afsat i puljen
”Grundkapitalindskud til almene boliger”. Det foreslås, at restrådighedsbeløbet
på 0,6 mio. kr. fortsat indgår i puljen ”Grundkapitalindskud til almene
boliger”.

Ud over grundkapitalindskuddet påtager kommunen sig en
kommunal garanti for den del af realkreditlånet, som ligger ud over 60 % af
ejendommens vurderede markedsværdi. Ejendommens markedsværdi vurderes af
långiver og opgøres først, når byggeriet er færdigt. Værdiansættelsen tager
udgangspunkt i en vurdering af ejendommenes forventede rentabilitet. Garantien
skal gives i forbindelse med Byrådets godkendelse af byggeregnskabet (skema C).

Den foreløbig beregnede husleje for familieboliger vil
udgøre 876 kr./m², hvilket svarer til en månedlig husleje på 5.110 kr. for 70 m²,
6.862 kr. for 94 m²og 8.322
kr. for 114 m²*.* Den beregnede leje lægges til grund ved godkendelsen af
tilsagnet.

Job og Økonomi vurderer, at huslejeniveauet er rimeligt i
forhold til byggeriets standard og området generelt.

**INDSTILLING**

Direktøren for Job og Økonomi indstiller til Byrådet:

1. At Skema A og Midtjysk Boligforenings køb af del af matrikel nr.
12DO [adresse], Hammel godkendes.

2. At den
foreløbige husleje og huslejefordelingen godkendes.

3. At den
kommende entreprisekontrakt som minimum tager højde for Favrskov Kommunes
politik for anvendelse af sociale klausuler og arbejdsklausuler.

4. At der
gives en anlægsbevilling i 2017 på 3,863 mio. kr. til finansiering af
grundkapitalindskuddet. Anlægsbevillingen finansieres af det afsatte
rådighedsbeløb på 4,5 mio. kr. Restrådighedsbeløbet på 0,6 mio. kr. indgår i
puljen ”Grundkapitalindskud til almene boliger”.

**BESLUTNING**

***Økonomiudvalget, 16. maj 2017:***

Fraværende:Poul Schmidt

Indstilles godkendt.

**Bilag**

|  |  |
| --- | --- |
| Projektvurdering Nørreport 4-6, [adresse] 710-2017-82619 |
| Skema A | 710-2017-82658 |